cyanic-selkie/wikianc huggingface dataset:
Ernst Rudorff
Ernst Rudorff (18. tammikuuta 1840 Berliini – 31. joulukuuta 1916) oli saksalainen säveltäjä, kapellimestari, musiikkipedagogi ja luonnonsuojelija.
Rudorff sai ensimmäiset pianotunnit Berliinissä kummitädiltään Marie Lichtensteinilta, joka oli Clara Schumannin ystävä. Kun opettaja meni naimisiin ja muutti Harziin, Rudorff oli äitinsä opetuksessa. Vuosina 1850–1857 hän opiskeli Woldemar Bargielin johdolla pianonsoittoa ja sävellystä. Bargiel tutustutti Rudorffin Robert Schumannin teoksiin ja esitteli tämän vuonna 1854 sisarpuolelleen Clara Schumannille. Vuonna 1860 Rudorff esitteli ensimmäiset sävellyksensä Claralle. Hän omisti tälle ensimmäisen opuksensa, muunnelmateoksen kahdelle pianolle. Clara Schumann soitti teoksen Wienissä vuonna 1866 Julie von Astenin kanssa. Hän tuki Rudorffia tämän uralla, neuvoi häntä ja tutustutti hänet muiden muassa Johannes Brahmsin teoksiin. Vuonna 1859 Rudorff pääsi opiskelemaan Leipzigin konservatorioon, jossa hänen opettajiinsa kuuluivat Ignaz Moscheles ja Carl Reinecke.
Joulukuussa 1863 Rudorff lähti Julius Stockhausenin avustajaksi Hampuriin. Hän johti konsertteja, joissa Stockhausen lauloi, ja kiersi tämän kanssa. Kaksi vuotta myöhemmin hän seurasi Bargielia tämän työssä Kölnin konservatoriossa. Siellä hän perusti Bach-seuran vuonna 1867. Vuonna 1869 Rudorff otti vastaan professorin paikan Berliinin kuninkaallisessa musiikkikorkeakoulussa (Berliini), jonka ensimmäinen pianonsoitonopettaja ja pianoluokan johtaja hänestä tuli. Bargiel sai nimityksen samaan oppilaitokseen vuonna 1874. Molemmat miehet työskentelivät Frédéric Chopinin kokonaistuotannon edition parissa. Vuonna 1880 Rudorff ja Bargiel kilpailivat Max Bruchin Stern-kuoroseuran johtopaikasta; tehtävä meni Rudorffille, mikä oli katkera pettymys Bargielille. Hänellä ja Clara Schumannilla oli yhteisiä oppilaita. Clara antoi tyttärensä Eugenien opetuksesta vastuun Rudorffille. Rudorffin muiden oppilaiden joukossa olivat Wilhelm Berger ja Leopold Godowsky.
Chopinin teosten editoinnin lisäksi Rudorff teki revisioita Carl Maria von Weberin oopperoista ja työskenteli Kuninkaallisen taideakatemian toteuttaman Wolfgang Amadeus Mozart -kokonaisedition parissa. Rudorff kieltäytyi osallistumasta Robert Schumannin tuotannon kokonaisedition laatimiseen, sillä hänellä oli jo kiireistä muiden töidensä parissa. Kirjeenvaihto Rudorffin ja Clara Schumannin välillä jatkui jälkimmäisen kuolemaan saakka.
Rudorff oli vuodesta 1876 naimisissa Gertrud Rietschelin kanssa; vaimo oli kuvanveistäjä Ernst Rietschelin nuorin tytär. Pariskunta sai kaksi tytärtä ja pojan. Päätettyään työnsä Berliinissä vuonna 1910 Rudorff asettui Salzhemmendorfin Lauensteiniin. Vuonna 1910 hän sai kotiseutu- ja luonnonsuojelutyönsä ansiosta valtiotieteiden kunniatohtorin arvon Tübingenin yliopistosta. Hän teki luonnonsuojelutyötä Lauensteinissa muun muassa ostamalla paikallisen tammilaakson metsäkadon välttämiseksi. Hän julkaisi vuodesta 1878 lähtien monia kirjoituksia luonnonsuojeluaiheesta. Hän perusti 30. maaliskuuta 1904 Dresdenissä Deutsche Bund Heimatschutzin ja oli siten järjestäytyneen luonnonsuojelun edelläkävijä Saksassa.
Amit Shah
Amit Shah (22. lokakuuta 1964) on intialainen poliitikko, joka on toiminut maansa sisäministerinä vuodesta 2019. Hän toimi myös Intian kansanpuolueen puheenjohtajana vuosina 2014–2020. Shahia pidetään puolueen päästrategina ja vuosien 2014 sekä 2019 parlamenttivaalivoittojen uskotaan olleen hänen ansiotaan. Shah on toiminut ennen valtakunnanpolitiikkaa Gujaratin osavaltion lainsäätäjänä, jossa hänestä tuli osavaltion sisäministeri. Vuonna 2010 Shah erosi Gujaratin sisäministerin tehtävistä, kun häntä syytettiin terroristeiksi väitettyjen muslimien teloittamisesta.
Shahia on useissa medioissa luonnehdittu pääministeri Narendra Modin lähimmäksi mieheksi ja potentiaaliseksi seuraajaksi.
Brujerizmo
Brujerizmo on meksikolaisen Brujería-yhtyeen albumi, joka julkaistiin Roadrunner Records -levymerkillä 7. marraskuuta 2000. Billboardin Top Latin Albums -listalla levy ylsi 40. sijalle.
GTC
GTC voi tarkoittaa seuraavia asioita:
Nesrine Jlassi
Nesrine Jlassi (, s. 19. elokuuta 1989) on tunisialainen judoka, joka voitti nuorten Afrikan-mestaruuden vuonna 2006 ja kaksi vuotta myöhemmin Afrikan-mestaruuden alle 63-kiloisten sarjassa. Hän sijoittui vuoden 2008 Pekingin kesäolympialaisissa sijalle yhdeksän.
Roomalainen agora (Delfoi)
Roomalainen agora oli antiikin aikainen agora eli tori Delfoissa Kreikassa. Se sijaitsi Apollonin pyhäkköalueen muurien ulkopuolella alueen pääportin edustalla. Se oli alueen ensimmäinen kohde niin kutsutun pyhän tien varrella.
thumb|left|260px|Roomalaisen agoran pylväshallin raunioita. Agora rakennettiin roomalaisella ajalla kauppapaikaksi, sillä kaikki alueelle saapuvat kulkivat sen kautta. Se korvasi mahdollisesti varhaisemman kreikkalaisen agoran. Agoran koillis-, kaakkois ja luoteislaidalla oli pylväshallit. Osa luoteisen pylväshallin pylväistä on kunnostettu.
Kristillisellä ajalla paikalle rakennettiin kirkko, jossa käytettiin agoran rakennusten osia. Tätä perua monissa kivissä on kaiverrettuja ristejä. Myös nykyisin tie arkeologiselle alueelle kulkee agoran läpi.
Buleuterion (Delfoi)
Buleuterion ( tai Bouleutērion) oli antiikin aikainen buleuterion eli neuvoston kokouspaikka Delfoissa Kreikassa. Sen rauniot sijaitsevat Delfoin arkeologisella alueella, joka on Unescon maailmanperintökohde.
Buleuterion oli rakennettu arkaaisella kaudella noin vuonna 600–500 eaa. Siinä kokoontui Delfoin paikallinen bule eli neuvosto. Buleuterion sijaitsi Apollonin pyhäkköalueella Pyhän tien varressa Apollonin temppelin eteläpuolella ja Ateenalaisten aarrekammion vieressä. Rakennus oli suorakulmion muotoinen suhteellisen pienikokoinen kokoustila ja siinä oli ovet kolmella sivulla. Rakennuksen sisällä oli todennäköisesti pylväikkö ja puiset istuimet sivustoilla. Rakennuksesta on löydetty piirtokirjoituksia, joiden perusteella sen käyttötarkoitus on tunnistettu. Rakennuksesta on säilynyt vain perustuksia ja muita vähäisia osia.
Roland Hofer
Roland Hofer (s. 24. kesäkuuta 1990 Sterzing, Italia) on italialainen jääkiekkopuolustaja, joka pelaa Alps Hockey Leaguen italialaisjoukkue SV Ritten/Renonissa. Hoferia on luonnehdittu yleispuolustajaksi.
Seuraura
Hofer aloitti jääkiekon omien sanojensa mukaan 13-vuotiaana. Hänen kasvattajaseuransa on SSI Vipiteno, jossa Hofer pelasi ensimmäiset miesten pelinsä 16-vuotiaana Italian toiseksi korkeimmalla sarjatasolla Serie A2:ssa. Jukka Suutari löysi hänet joukkueesta ollessaan pelaajatarkkailumatkalla Italiassa. Näin ollen Hofer siirtyi syksyllä 2008 try-outille Helsingin IFK:n A-nuoriin, jonne hän sai sopimuksen kaudeksi 2008–2009.
Kaudeksi 2009–2010 Hofer siirtyi Vaasan Sportiin, jossa hän pelasi seitsemän Mestis-ottelua tehden yhden syöttöpisteen. Hofer pelasi kautensa kuitenkin suurimmaksi osaksi joukkueen A-nuorissa. Sieltä hän siirtyi kaudeksi 2010–2011 Heinolan Kiekkoon, missä Hofer pelasi ensimmäisen kokonaisen Mestis-kautensa tehden 47 runkosarjaottelussa tehot 1+9=10. Hän pelasi kauden aikana myös yhden ottelun Pelicansin A-nuorissa. Kesäkuussa 2011 Hofer solmi vuoden mittaisen jatkosopimuksen heinolalaisten kanssa. Kaudeksi 2011–2012 HeKi muutti nimensä takaisin Peliitoiksi. Heinäkuussa 2012 hän jatkoi sopimustaan taas vuodella.
Kausi 2012–2013 Hoferilla jäi päättyi vain 19 pelatun runkosarjaottelun jälkeen olkapäävammaan marraskuussa 2012. Kaudeksi 2014–2015 hän palasi kotimaahansa ja siirtyi Itävallan pääsarjaa Erste Bank Eishockey Ligassa pelaavan italialaisjoukkue HC Bolzanon riveihin. Hoferin ensimmäinen miesten pääsarjakausi toi 30 runkosarja- ja kuudessa playoff-ottelussa kaksi syöttöpistettä sekä viidessä Mestarien liigan ottelussa yhden maalin. Kesken kauden 2015–2016, helmikuussa 2016 hän jätti Bolzanonin, eikä pelannut enää loppukaudella missään.
Hofer siirtyi kaudeksi 2016–2017 vuoden mittaisella sopimuksella kansainvälisen Alps Hockey Leaguen italialaisjoukkue SV Ritten/Renoniin. Hän edusti joukkuetta kauden aikana myös Continental Cupissa. Hofer voitti Rittenissä AlpsHL:n mestaruuden sekä Italian-mestaruuden. Huhtikuussa 2017 hän teki joukkueen kanssa vuoden mittaisen jatkosopimuksen.
Maajoukkueura
Hofer edusti Italiaa MM-kilpailuissa vuonna 2012. Joukkue putosi kuitenkin seuraavaksi vuodeksi I-divisioonaan. Yhteensä hän on pelannut 22 A-maaottelua tehden yhden maalin.
Muuta
Hofer harrasti lapsena myös tennistä ja jalkapalloa.
Hayet Rouini
Hayet Rouini (s. 10. elokuuta 1981) on tunisialainen judoka, joka on voittanut kaksi kertaa Afrikan-mestaruuden vuosina 2000 ja 2002. Hän saavutti myös pronssimitalin vuoden 2000 maailmancupissa.
Platamónas
Platamónas on Kreikan kaupunki, joka kuuluu hallinnollisesti Dío-Ólympoksen kuntaan, Pierian alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Πλαταμώνος, Dimotikí Koinótita Platamónos). Kaupungin väkiluku on 2 013 (vuonna 2011).
Antiikin aikana lähellä sijaitsi Herakleionin kaupunki. Nykyisin sen paikalla on keskiaikainen Platamónaksen linna. Nykyinen kaupunki kuului aiemmin Anatolikós Ólympoksen kuntaan ja vuodesta 2011 lähtien Dío-Ólympoksen kunnan Anatolikós Ólympoksen kunnallisyksikköön.
Apichatpong Weerasethakul
Apichatpong ”Joe” Weerasethakul (s. 16. heinäkuuta 1970) on thaimaalainen elokuvaohjaaja, käsikirjoittaja ja elokuvatuottaja. Hän on opiskellut elokuvaa Yhdysvalloissa ja arkkitehtuuria Thaimaassa.
Hänen elokuvansa rahoittajat ovat Keski-Euroopasta. Thaimaassa hänelle on tarjolla vain action-elokuvien ohjausta.
Hänen pitkiin elokuviinsa kuuluvat muun muassa Setä Boonmeen edelliset elämät, joka palkittiin vuonna 2010 Cannesin elokuvajuhlilla pääpalkinnolla Kultaisella palmulla. Muita menestyselokuvia ovat Tropical Malady, joka sai Cannesissa vuonna 2004 tuomariston palkinnon, ja Blissfully Yours, joka palkittiin Cannesissa vuonna 2002 sarjassa Un Certain Regard. Myös Memoria (2021) palkittiin Cannesissa tuomariston palkinnolla. Syndromes and a Century sai ensi-iltansa vuonna 2006 Venetsian 63. elokuvajuhlilla. Se oli ensimmäinen siellä kilpaillut thaimaalainen elokuva.
Weerasethakulin elokuvat ovat sekoitus elokuvan eri lajeja, dokumenttia ja fiktiota. Niissä yhdistyvät muisti ja myytit. Weerasethakulille luontokuvaus on keskeinen, ja viidakon äänet ovat elokuvien äänimaailmalle ominaisia. ”Luonto on minun addiktioni”, hän sanoo. Jälleensyntymä on yksi hänen elokuvienssa teemoista, ja siihen kietoutuu muisti. Hän ei tee yhteiskunnallisia elokuvia, sillä niiden teon estää sensuurilaki.
Weerasethakul on paitsi ohjaaja, myös valokuvaaja ja kirjailija, ja hän tekee myös installaatioita. Setä Boonmeen edelliset elämät kuuluu Primitive-taidehankkeeseen, johon liittyy myös näyttely Haus der Kunst -museossa Münchenissä.
Vuonna 2016 Apichatpong Weerasethakulin elokuvat Setä Boonmeen edelliset elämät, Tropical Malady ja Syndromes and a Century äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.
André Hansen
Hansen teki ensiesiintymisensä Norjan pääsarjassa 30. huhtikuuta 2009, kun hänen edustamansa Lillestrøm hävisi Brannille vieraissa 1–3. Hän pelasi seurassa kolme liigaottelua kausina 2009–2010. Lisäksi Hansen pelasi kaudella 2009 kahdeksan ottelua Islannin pääsarjan KR Reykjavíkissa. Kaudet 2011–2014 Hansen pelasi Norjan pääsarjaa Oddissa. Kaudeksi 2015 hän siirtyi Rosenborgiin.
Norjan A-maajoukkueessa Hansen teki ensiesiintymisensä vuonna 2013.
Itsenäisyydenpuisto (Riihimäki)
pienoiskuva|Itsenäisyydenpuiston sankarihautausmaa maaliskuussa 2019. Itsenäisyydenpuisto on puisto Riihimäellä, Koivistonmäen kaupunginosassa.
André Hansen
Lähteet
¹ Kauden 2006 tilastot puuttuvat
Salibandyn maailmanranking
Joukkuejärjestys
Rankingin perusteella valitaan lohkot seuraaviin kisoihin.
Itsenäisyydenpuisto (Riihimäki)
Historia
Puisto sai alkunsa 1930-luvun lopulla, kun Riihimäen kauppala kunnosti paikalla ollutta ryteikköä. Puisto nimettiin tuolloin Opistopuistoksi. Puistoalueen pohjoispääty varattiin kansakoululaisten opetuspuistoksi, jonne istutettiin pariakymmentä puulajia ja pensaita. Suomalaisten jalopuiden lisäksi puistossa on myös muun muassa makedonianmänty ja japaninmarjakuusi.
Night Is the New Day
Night Is the New Day on Katatonian kahdeksas studioalbumi, joka julkaistiin 2. marraskuuta 2009. Se äänitettiin ja miksattiin suurilta osin Tukholmassa Ghost Ward Studiolla, mutta rummut nauhoitettiin Studio Megassa Varbergissa. Ruotsin CD-versioissa sekä vinyyleissä on mukana myös yksi bonusraita. Albumi uudelleenjulkaistiin erikoispainoksena Yhdysvalloissa 2010. Pakkaus sisälsi myös 20 sivuisen kirjan ja bonuskappaleen. Yhtye kuvasi musiikkivideot kappaleista ”The Longest Year” ja ”Day and Then the Shade”.
Itsenäisyydenpuisto (Riihimäki)
Historia
Puiston eteläpäädyn kauppala lahjoitti sodissa 1939–1944 kaatuneiden Sankarihautausmaaksi. Arkkitehti Viljo Revellin suunnittelema sankarihautausmaa vihittiin käyttöön 10. tammikuuta 1940. Hautausmaalla paljastettiin vuonna 1948 kuvanveistäjä Kalervo Kallion veistämä graniittinen sankaripatsas.
Euroopan unionin turvapaikkavirasto
Euroopan unionin turvapaikkavirasto (European Union Agency for Asylum, EUAA) on EU:n erillisvirasto, joka tukee jäsenvaltioiden viranomaisia Euroopan yhteisen turvapaikkajärjestelmän (Common European Asylum System, CEAS) täytäntöönpanossa. Virasto perustettiin vuonna 2010 Euroopan turvapaikka-asioiden tukivirastona (, EASO), ja vuonna 2011 se päätettiin sijoittaa Maltan Vallettaan. Viraston palveluksessa on yli 150 ihmistä.
Night Is the New Day
Albumi nousi Suomen virallisen listan sijalle 8.
Euroopan unionin turvapaikkavirasto
EUAA toimii EU:n asiantuntijatahona turvapaikka-asioissa ja kehittää EU:n yhteistä turvapaikkajärjestelmää (CEAS) neuvomalla, koordinoimalla ja vahvistamalla jäsenmaiden yhteistyötä turvapaikka-asioissa. Virasto myös auttaa jäsenmaita täyttämään niiden eurooppalaiset ja kansainväliset velvoitteet turvan antamiseksi hädässä oleville. Turvapaikka-asioiden tukivirasto antaa myös operatiivistä tukea niille jäsenmaille, joiden turvapaikanhaku- ja vastaanottojärjestelmä on erityisen paineen alla. Lisäksi EUAA tuottaa näyttöön perustuvaa tietoa turvapaikanhakuun liittyvistä asioista EU:n poliittisille päättäjille ja lainsäädännön parissa työskenteleville.
Night Is the New Day
Kappaleet
Kaikki kappaleet säveltänyt ja sanoittanut Jonas Renkse, ellei toisin mainittu.
Itsenäisyydenpuisto (Riihimäki)
Historia
Opistopuisto nimettiin Itsenäisyydenpuistoksi itsenäisen Suomen täyttäessä 50 vuotta 1967. Vuonna 1986 puistoon istutettiin itsenäisyydenkuusi, joka on kasvatettu Helsingissä sijaitsevan alkuperäisen kuusen siemenistä.
Peruskorjaus
Itsenäisyydenpuistossa alkoi peruskorjaus vuonna 2022. Korjauksessa palautetaan puiston käytäviä alkuperäisempään muotoon ja laajuuteen; puistokäytävien historiallinen sijainti näkyy muun muassa vanhoissa ilmakuvissa. Sankarihautausmaan ja puiston väliin avataan käytävät. Puiston vanhat puut säilyvät pääosin. Itsenäisyyden kuusi on ylikasvanut aikaisempaan paikkaansa, se kaadetaan ja kuusen klooni istutetaan väljemmälle paikalle. Puistoon tulee istutusten reunustamia aukioita. Sankarihautausmaalla siistitään istutuksia. Puiston leikkipaikka uusitaan. Koko puistossa uusitaan kalusteita ja valaistus.
Euroopan unionin turvapaikkavirasto
Euroopan unionin turvapaikkavirasto tukee kumppanuuksia myös EU:n ulkopuolisten kolmannen maailman maiden kanssa.
Sardona
thumb|Näkymä Sardonasta. Sardona ( tai Sardona, tai Glarus thrust) on maantieteellinen alue Sveitsissä Glarusin, St. Gallenin ja Graubündenin kantoneissa, Flimsin, Glarusin ja Sargansin välisellä vuoristoalueella. Seutu on tunnettu hyvin näkyvissä olevista kallioperän rakenteista, minkä perusteella se on ollut Unescon maailmanperintökohde vuodesta 2008 alkaen. Alueella näkyy selvästi, miten vuoristo on syntynyt poimuttumalla kahden mannerlaatan kohdatessa.
Nimensä alue on saanut keskeisen vuorenhuipun, Piz Sardonan perusteella. Alueen pinta-ala on 328,5 km² ja siihen kuuluu seitsemän yli kolmeen kilometriin kohoavaa huippua.
Sarah Kyolaba
Sarah Kyolaba (tunnettiin nimellä ”Suicide Sarah”) (1955 – 11. kesäkuuta 2015) oli Ugandan diktaattorin Idi Aminin viides ja viimeinen puoliso. Sarah tapasi Aminin, kun hän oli 19-vuotias go-go-tanssija. He menivät naimisiin vuonna 1975. Parilla oli kolme lasta. Kyolaba lähti Ugandasta Aminin kanssa  vuonna 1979, kun Amin syrjäytettiin. Sarah päätyi Englantiin, missä hän pyöritti ravintolaa ja myöhemmin kampaamoa. Hän kuoli syöpään vuonna 2015.
Varhainen elämä
Sarah Kyolaba syntyi Ugandassa vuonna 1955.
Elämä Idi Aminin kanssa
Kyolaba tapasi Idi Aminin ollessaan 19-vuotias go-go-tanssija Ugandan armeijassa jossa hän sai lempinimensä ”Suicide Sarah”. Pari avioitui Kampalassa vuonna 1975 seemoniassa, jossa Jasser Arafat toimi bestmanina. Häät maksoivat miljoona puntaa. Kyolaban sanottiin olevan Aminin "suosikkivaimo".
25. joulukuuta 1974 Sarah synnytti lapsen jonka Amin ilmoitti televisiossa omakseen, vaikka lapsen todellinen isä katosi pian synnytyksen jälkeen.
Kun Amin joutui lähtemään Ugandasta vuonna 1979, Kyolaba meni hänen kanssaan ensin Libyaan ja sitten Saudi-Arabiaan, jossa he lopulta asettuivat Jeddahiin. Kyolaba erosi Aminista vuonna 1982. Sarah matkusti Saksaan poikansa Faisal Wangitan kanssa, joka oli yksi hänen neljästä lapsesta (kolme Aminin kanssa), jossa hän sai turvapaikan ja työskenteli alusvaatemallina. Hän muutti myöhemmin Lontooseen.
Elämä Lontoossa
Vuosina 1997–1998 Kyolaba pyöritti Krishna-ravintolaa Upton Roadissa, West Hamissa, Newhamissa, Lontoossa, jossa tarjoiltiinm ruokalajeja kuten haudutettua vuohta, grillattua lihaa salaatilla ja lehmän kaviota kastikkeessa
Ravintola kuitenkin suljettiin  marraskuussa 1997, kun terveystarkastajat löysivät keittiöstä  torakoita ja hiiriä. Kyolaba vältti vankilasta vetoamalla syyllistyneensä. Snaresbrookin kruununoikeus langetti hänelle kahden vuoden ehdollisen vastuuvapauden myöntämisen, ja hän joutui maksamaan tuhat puntaa  syytteeseen liittyviä kustannuksia.
Aminin kuoleman jälkeen Jeddahissa vuonna 2003 Kyolaba kutsui häntä ”todelliseksi afrikkalaiseksi sankariksi” ja ”ihanaksi isäksi” lisäämällä että; ”Hän oli vain tavallinen ihminen, eikä hirviö. Hän oli iloinen henkilö, erittäin viihdyttävä ja ystävällinen”.
3. elokuuta 2007 hänen poikansa Faisal Wangita tuomittiin salaliitosta ja vangittiin viideksi vuodeksi osallistumisesta 18-vuotiaan somalialaisen miehen murhaan. Faisal Wangita karkotettiin Ugandaan rangaistuksensa päättymisen jälkeen.
Kuolema
Kyolaba kuoli syöpään 11. kesäkuuta 2015 sairaalassa Lontoossa. . Sarah pyöritti tuolloin salonkia  Tottenhamissa, Pohjois-Lontoossa ja asui lähellä Palmers Greenissä.
Sander Svendsen
Sander Svendsen (s. 6. elokuuta 1997 Molde) on norjalainen jalkapalloilija, pelipaikaltaan hyökkääjä. Hän edustaa kaudella 2015 Norjan pääsarjassa pelaavaa Moldea.
Svendsen teki ensiesiintymisensä Norjan pääsarjassa vain 15-vuotiaana 9. toukokuuta 2013, kun Molde voitti kotonaan Aalesundin maalein 4–1. Hän pelasi ensimmäisen sarjakautensa aikana kaksi ottelua. Kaudella 2014 Svendsen edusti Moldea 12 liigaottelussa ja voitti Norjan-mestaruuden.
Pieces of You
Pieces of You on yhdysvaltalaisen laulaja-lauluntekijä Jewelin debyyttialbumi vuodelta 1995. Albumin tunnetuimpia kappaleita ovat Foolish Games, You Were Meant For Me ja Who Will Save Your Soul. Albumi on Jewelin kaupallisesti menestynein, ja yksi kaikkien aikojen menestyneimmistä debyyttialbumeista. Albumia on myyty USA:ssa 12 miljoonaa kappaletta.
Kappaleet
Bonusraidat
Hopea-akaasia
Hopea-akaasia eli mimosa (Acacia dealbata) on akaasioiden sukuun kuuluva pensas tai pieni puu, joka esiintyy luonnonvaraisena Australian kuivassa sisämaassa. Sitä kasvatetaan koristekasvina, ja sen kukkia myydään leikkokukkina.
Kasvilla on pariliuskaiset hopeanhohtoiset lehdet. Sen kukkatertut ovat pitkät ja kullankeltaiset, ja koostuvat pallomaisista, pörröisistä kukista.
Hopea-akaasia on aggressiivinen tulokaslaji, joka on muodostunut ympäristöongelmaksi joillakin alueilla.
Seraminapotti
Seraminapotti eli aiemmalta nimeltään seraminkaljumesikko (Philemon subcorniculatus on mesikoiden heimoon kuuluva varpuslintu.
Levinneisyys
Seraminapottia tavataan Seramin saarella Indonesiassa. Lajia on kuvattu hyvin yleiseksi, ja se on luokiteltu elinvoimaiseksi.
Mee Pok Man
Lähde:
Símantra
Símantra (myös transl. Símandra) on Kreikan kaupunki, joka kuuluu hallinnollisesti Néa Propontídan kuntaan, Chalkidikín alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Σημάντρων, Dimotikí Koinótita Simántron). Kaupungin väkiluku on 2 421 (vuonna 2011).
Símantran pieni kaupunki sijaitsee Chalkidikín niemimaan länsiosissa linnuntietä noin 12 kilometriä länteen alueyksikön keskuksesta Polýgyroksesta ja noin 47 kilometriä kaakkoon Thessalonikista. Asutuksen vanha nimi oli vuoteen 1956 saakka Karkára (Καρκάρα). Nykyisen nimensä se on saanut samannimisestä kylästä, turkkilaisittain Seméntere (Σεμέντερε), Kappadokiassa Vähässä-Aasiassa, josta muutti alueelle kreikkalaisevakkoja vuonna 1923 Kreikan ja Turkin väestönvaihdossa.
Aiemmin kaupunki kuului Moudanián kuntaan ja vuodesta 2011 lähtien Néa Propontídan kunnan Moudanián kunnallisyksikköön.
Puurtinen
Puurtinen on sukunimi, joka on muun muassa seuraavilla suomalaisilla henkilöillä:
CF Fuenlabrada
Club de Fútbol Fuenlabrada on jalkapalloseura Fuenlabradan kaupungista Espanjasta. Seura on perustettu vuonna 1975, ja sen edustusjoukkue pelaa Espanjan kolmanneksi korkeimmalla sarjatasolla Segunda División B:ssä. Joukkueen kotistadionina toimii 2 500-paikkainen Estadio Fernando Torres.
Keihäsjärvi (Ylöjärvi, Viljakkala)
Keihäsjärvi on Pirkanmaalla Ylöjärvellä Nisunperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Keihäsjärvi kuuluu Tavinojan valuma-alueeseen.
Maantietoa
Järvi on 600 metriä pitkä, 250 metriä leveä ja sen pinta-ala on 6,1 hehtaaria. Se sijaitsee metsämaastossa soistuneessa painaumassa. Järveen ei laske ojia, mutta lounaassa olevan ojitetun suon läpi virtaa sen laskuoja, joka yhtyy 1,5 kilometrin päässä Tavinojaan. Veden laskennallinen viipymä järvessä on 460 vuorokautta. Rantaviiva on 1,4 kilometriä pitkä. Rannan läheisyyteen tai aivan rantaan on rakennettu kymmenen vapaa-ajan asuntoa. Niille johtaa tiet läheiseltä Nisunperän ja Luhalahtea yhdistävältä kylätieltä. Järven kaakkoiskärjen ohi kulkee voimalinja.
Vedenlaatu
Keihäsjärven vettä on tutkittu kerran talvella vuonna 2016. valuma-alue on metsävaltainen ja siitä johtuu lievästi ruskea väri. Vesi sisälsi talvella runsaasti humusta. Vesi oli hapanta ja sen puskurikyky happamoitumista vastaan oli heikko. Mittaushetkellä maaliskuussa veden pH oli 5,5. Vapaa-ajan asunnot eivät kuormita järveä merkittävästi ja sitä luonnehditaan sanalla karu. Veden typpipitoisuus on alle luonnontason. Vedessä oli 73% happea ja järven pohjalla sitä oli vielä jäljellä. Keihäsjärvi soveltuu virkistyskäytöön hyvin.
Titaanien taistelu
Titaanien taistelu voi viitata ainakin seuraaviin:
Italia talviolympialaisissa 2018
Italia osallistui Pyeongchangin talviolympialaisiin 2018. Maata edusti 120 urheilijaa, jotka kilpailivat 14 urheilumuodossa. Urheilijoista miehiä oli 73 ja naisia 47. Alppihiihtäjiä oli 20, maastohiihtäjiä 15, lumilautailijoita 12 sekä ampumahiihtäjiä ja taitoluistelijoita 11. Avajaisissa joukkueen lippua kantoi kaukalopikaluistelija Arianna Fontana ja päättäjäisissä taitoluistelija Carolina Kostner.
Italia saavutti kisoissa kolme kulta-, kaksi hopea- ja viisi pronssimitalia. Se sijoittui mitalitilastossa 12:nneksi.
M-luokka
M-luokka voi tarkoittaa:
Édouard Mortier
Édouard Adolphe Casimir Joseph Mortier, Trévisen herttua (13. helmikuuta 1768 Cateau-Cambrésis – 28. heinäkuuta 1835 Pariisi) oli Ranskan marsalkka, joka osallistui Napoleonin sotiin. Hän toimi myös Ranskan pääministerinä 1834–1835.
Mortier osallistui Ranskan vallankumoussotien aikana taisteluihin Hollannissa, Saksassa ja Sveitsissä. Vuoden 1799 aikana hänet ylennettiin ensin prikaatin- ja sitten divisioonankenraaliksi, ja seuraavana vuonna hänet nimitettiin Pariisin sotilasalueen komentajaksi. Huhtikuussa 1803 Mortier miehitti Hannoverin. Hänet ylennettiin toukokuussa 1804 Ranskan marsalkaksi. Marraskuussa 1805 hän kärsi tappion venäläisille Dürnsteinin taistelussa. Hän osallistui 1806–1807 sotaan Preussia vastaan ja johti ruotsalaisia vastaan käytyjä operaatioita Pohjois-Saksassa. Vuonna 1808 Mortier sai Trévisen (Trevison) herttuan arvon. Seuraavina vuosina hän soti Espanjassa, jossa hän voitti espanjalaiset Ocañan taistelussa. Napoleonin Moskovan-sotaretkellä 1812 Mortier komensi nuorta kaartia. Pariisin kukistuttua keväällä 1814 hän siirtyi kuningas Ludvig XVIII:n palvelukseen ja sai tältä päärinarvon. Napoleonin palattua tilapäisesti valtaan seuraavana vuonna Mortier saattoi kuninkaan pakoon Belgiaan ja liittyi sitten uudelleen Napoleoniin. Tämän seurauksena hän menetti kaikki arvonimensä toisen Bourbon-restauraation yhteydessä, joskin sai ne takaisin vuonna 1819.
Vuoden 1830 heinäkuun vallankumouksen jälkeen Mortier toimi Ranskan suurlähettiläänä Pietarissa. Marraskuussa 1834 kuningas Ludvig Filip nimitti hänet pää- ja sotaministeriksi. Mortier sai surmansa heinäkuussa 1835 Giuseppe Fieschin epäonnistuneessa yrityksessä salamurhata kuningas.
Burunapotti
Burunapotti (Philemon moluccensis) eli aiemmalta nimeltään burunkaljumesikko on mesikoiden heimoon kuuluva varpuslintu.
Levinneisyys
Burunapottia tavataan Indonesiassa. Lajin on kuvattu olevan suhteellisen yleinen Burun saarella ja yleinen Kailla. Se on luokiteltu elinvoimaiseksi.
Victor Sikora
Victor Tadeusz Sikora (s. 11. huhtikuuta 1978 Deventer, Alankomaat) on alankomaalainen jalkapalloilija, pelipaikaltaan keskikenttäpelaaja. Hän edusti urallaan alankomaalaisia Go Ahead Eaglesiä, Vitesseä, Ajaxia, Heerenveeniä ja NAC Bredaa, yhdysvaltalaista Dallasia sekä australialaista Perth Glorya. Alankomaiden maajoukkueessa Sikora pelasi kuusi A-maaottelua vuosina 2001–2002.
725 Amanda
725 Amanda on asteroidi, jonka löysi Wienissä Johann Palisa 21. lokakuuta 1911. Sen läpimitta on arviolta 23,687 kilometriä ja eksentrisyys 0,22. Inklinaatio on 3,79°. 725 Amanda kiertää aurinkoa asteroidivyöhykkeellä. Sen kiertoaika on reilut neljä vuotta. Ennen nimeämistään asteroidi tunnettiin tunnuksella 1911 ND.
Perttunen
Perttunen on suomalainen sukunimi. Tunnettuja Perttunen-nimisiä henkilöitä ovat:
National League (täsmennyssivu)
National league voi tarkoittaa seuraavia urheilukilpailuja:
Suomen Islamilainen Diyanet Yhdyskunta
thumb|Uskonnollisen viraston päämaja Ankarassa Suomen Islamilainen Diyanet Yhdyskunta eli Diyanet (turk. Finlandiya Diyanet İslam Cemaati) on islamilainen, vuonna 2016 rekisteröity uskonnollinen yhdyskunta. Sen virallinen kotipaikka on Helsinki. Diyanetin alaisuuteen kuuluvat Vantaalla, Porissa, Turussa ja Lahdessa sijaitsevat moskeijat. Yhdyskunnan jäseneksi hyväksytään muslimeja.
Eri maissa toimivien Diyanet-yhdistysten johdossa on mukana Turkin suurlähetystön edustaja. Yhdistyksen taustalla on Turkin uskonnollisten asioiden virasto Diyanet. Joidenkin tarkkailijoiden mielestä Diyanetin tehtävät muuttuivat sen jälkeen, kun islamistinen Oikeus ja kehitys -puolue nousi Turkissa valtaan vuonna 2002. Aikaisemmin sen tehtäviin kuului valvoa uskonnollisia asioita tarkoituksena varmistaa, ettei uskonto loukannut Turkin maallista identiteettiä. Nyt se edistää sunni-islamin hanafilaista suuntausta, korostaa "konservatiivista elämäntyyliä kotona" ja vie turkkilaista islamia ulkomaille. Turkin uskonnollisten asioiden virasto Diyanet on käyttänyt viime vuosina puoli miljardia dollaria moskeijoiden rakentamiseen Euroopassa, Aasiassa ja Afrikassa. Pelkästään Saksassa yhdistyksen kontrolloimia moskeijoita on 900. Viraston toiminta on aatteellisesti lähellä Muslimiveljeskuntaa. Saksassa yhdistyksen imaameja on syytetty vakoilusta. Myös Suomessa Diyanet on imaamien avulla kerännyt tietoja Turkin presidentti Recep Tayyip Erdoğanin vastustajista.
Historia
Suomen Islamilainen Diyanet Yhdyskunta korvasi aiemman 16. joulukuuta 2011 perustetun Suomen Diyanet Yhdistyksen (turk. Finlandiya Diyanet Derneği).
Toussaint Charbonneau
Toussaint Charbonneau (1759 Montreal – 1843) oli ranskalais-kanadalainen turkismetsästäjä ja kauppias, joka osallistui Lewisin ja Clarkin tutkimusretkeen vuosina 1805–1806. Hänet tunnettiin myös saman matkan aikana kuuluisuutta saavuttaneen shoshoni-opas Sacagawean aviopuolisona.
Kauppiaana Pohjois-Dakotassa
Charbonneau syntyi Montrealissa vuonna 1759. Hänen varhaisista vaiheistaan ei tiedetä paljonkaan. Vuonna 1795 Charbonneausta on lyhyt maininta erään raiskaustapauksen ja sitä seuranneen puukotuksen yhteydessä. Tuolloin muuan intiaaninainen oli iskenyt naskalilla tyttärensä raiskannutta Charbonneauta, joka vain vaivoin oli päässyt pakenemaan paikalta.
Charbonneau työskenteli 1700-luvun loppupuolella joitakin vuosia brittiläisen North West Companyn alaisuudessa. Oman väittämänsä mukaan hän siirtyi 1797 asumaan Pohjois-Dakotan alueella kyliään pitäneiden mandanien ja hidatsojen luo ja ryhtyi vapaaksi kauppiaaksi. Paikallisia intiaanimurteita puhuvana hän otti vastaan myös tulkin ja eräoppaan tehtäviä. Paikallinen väestö tunsi Charbonneaun hyvin ja antoi hänelle monia hieman ivallisia lempinimiä.
Lewisin ja Clarkin matkassa
Lewisin ja Clarkin retkikunnan rakentaessa Fort Mandanin talveksi 1804–1805 Charbonneau tarjoutui amerikkalaisten tulkiksi. Tutkimusretken johtajat Meriwether Lewis ja William Clark tarvitsivat tulkkeja koska suunniteltu matka jatkui kauas länteen. Kuullessaan, että Charbonneaulla oli kaksi shoshoni-vaimoa miehet päättivät palkata Charbonneaun ja tämän nuoremman vaimon Sacagawean, jonka kielitaidon uskottiin olevan eduksi siirryttäessä nykyisten Montanan ja Idahon alueille. Ennen kuin retkikunta jatkoi matkaansa Sacagawea synnytti pojan, joka sai nimen Jean Baptiste.
Huhtihuussa 1805 retkikunta jätti Fort Mandanin ja aloitti pitkän matkansa. Jean Baptiste seurasi vanhempiaan Sacagawean selässään kantamassa korissa. Missourijoella toukokuun puolivälissä sattunut välikohtaus varjosti pitkään retkikunnan uskoa Charbonneauhin. Voimakas tuulenpuuska heilautti venettä, jonka peräsimessä hän oli. Charbonneau joutui paniikkiin ja oli aiheuttaa veneen kaatumisen. Veneessä ollut Pierre Cruzatte uhkasi ampua Charbonneaun mikäli tämä ei saisi malttiaan takaisin. Sacagawea kurkottui poimimaan jokeen pudonneita arvokkaita muistiinpanoja sillä aikaa kun veneen miehistö yritti vakauttaa aluksensa kulkua. Lewis oli raivostunut ja kirjoitti myöhemmin, että uimataidoton Charbonneau oli "ehkä pelokkain vesimies maailmassa".
Charbonneau onnistui myöhemmin korjaamaan mainettaan ja avusti monilla tavoin tutkimusretken onnistumista. Hän kielitaidostaan oli apua kun retkikunta kohtasi Kanadasta tulleita ranskankielisiä turkismetsästäjiä. Charbonneaun ansiot kokkina olivat erinomaiset ja saivat useat seurueen jäsenet ylistämään boudin blancia (valkoista makkaraa, joka on tehty biisoninlihasta ja sekä keitetty että käristetty karhun rasvassa). Lisäksi hänen taitonsa hieroa kauppoja osoittautui hyödylliseksi, kun retkikunta hankki elintärkeäksi osoittautuneita hevosia Shoshonien leiristä Idahossa. Charbonneau oli mukana myös ´kolme tulkkia vaatineessa käännöstyössä, jonka ansiosta retkikunnan tavoitteet tulivat selviksi shoshoneille. Sacagawea puhui äidinkieltään heimonsa kanssa ja käänsi puheen miehelleen hidatsaksi. Charbonneau käänsi hidatsankielen ranskalaiselle retkikunnan jäsenelle Francis Labichelle, joka puolestaan käänsi puheet englanniksi.
Kapteeni Clark oli ihastunut Charbonneaun ja Sacagawean poikaan Jean Baptisteen, jo joutui usein tekemisiin lapsen vanhempien kanssa. Clark joutui puuttumaan myös aviolliseen kiistaan Charbonneaun pahoinpidellessä vaimoaan tutkimusmatkan aikana. Kun tutkimusmatka päättyi elokuussa 1806 maksettiin Charbonneaulle palveluksistaan 500 dollaria.
Tutkimusmatkan jälkeen
Retkikunnan paluun jälkeen Charbonneau perheineen asui kaksi vuotta hidatsojen kylässä. Vuonna 1809 perhe siirtyi St. Louisiin Clarkin ehdotuksesta. Charbonneau sai pienen maapalstan palveluksistaan retkikunnan jäsenenä ja yritti viljellä maata. Katsottuaan maanviljelyn itselleen sopimattomaksi hän myi maansa ja palasi takaisin Missourin seudulle.
Missouri Fur Companyn työllistämänä Charbonneau siirtyi Etelä-Dakotaan, jossa Sacagawea synnytti 1812 Lizette-nimisen tyttären. Lapsen syntymän jälkeen Sacagawea sairastui nopeasti ja menehtyi saman vuoden joulukuussa isorokkoon, tulirokkoon tai tuberkuloosiin. Osa tutkijoista uskoo, että kuollut nainen ei ollut Sacagawea, vaan Charbonneaun toinen shoshoni-vaimo. Shoshonien suullisen perimätiedon mukaan Sacagawea jätti Charbonneaun ja asui comanchien ja shoshonien parissa Porivo-nimisenä ja kuoli hyvin vanhana.
Kapteeni Clark otti molemmat lapset huostaansa hetkeksi aikaa St. Louisiin, koska ei pitänyt Charbonneauta sopivana kasvattajana. Vuonna 1813 Clark luovutti Jean Baptisten ja Lizetten St. Louisin orpokotiin. .
Vuosien 1812–1838 välisenä aikana Charbonneau teki satunnaisia töitä Ylä-Missourin intiaaniasiaintoimiston kielenkääntäjänä. Hän oli saanut tämän työn Missourin territorion kuvernööriksi valitun Clarkin avustuksella ja ansaitsi palkkaa 300 dollarista 400 dollaria vuodessa. Tämän työn lisäksi Charbonneau toimi kahden keskenään kilpailevan turkisyrityksen palveluksessa, ja hänestä tuli tämän menettelynsä vuoksi epäsuosittu. Suurimmat ansionsa Charbonneau saavutti sellaisten henkilöiden eräoppaana kuten taiteilija Karl Bodmer ja prinssi Maximilian zu Wied-Neuwied.
Hammaslahden kaivos
Kaivos toimi avolouhoksena 1973–1976 ja maan alla louhintaa jatkettiin 1976–1986.
Aiheesta muualla
62.46089°N, 30.02853°W
The Burden of Bloom
The Burden of Bloom on suomalaisen hard rock -yhtyeen Doom Unitin toinen studioalbumi. Albumi julkaistiin 18. toukokuuta 2011.
Vastaanotto
The Burden of Bloom otettiin vastaan huonommin, kuin edeltäjänsä Cross the Line. Debyyttialbumi nousi Suomen albumilistan toiselle sijalle, kun taas Burden ylsi ainoastaan sijalle 20. Keskisuomalaisen toimittaja Petja Savoila kuvailee albumia "ennalta-arvattavaksi kaljanjuontirockiksi", jonka kappaleet eivät "räjäytä tajuntaa". Soundin toimittaja Eero Kettunen myöntää albumin "pystyvän parempaan" kuin Cross the Line, jota hän kuvailee "hirveäksi albumiksi", ja sanoo, että albumi on "astetta viilatumpi ja kappalemateriaaliltaan pätevämpi". Albumi sai kuitenkin myös hyvää palautetta, ja muiden muassa KaaosZinen toimittaja Johannes Honkanen sanoo albumin kappaleiden olevan "monipuolisia" ja "tarkoin mietittyjä".
Lumivarpuset
Lumivarpuset (Montifringilla) on varpusten heimoon kuuluva varpuslintusuku. Lumivarpusten sukuun kuuluu BirdLifen mukaan kolme lajia. Toisissa lähteissä sukuun esitetään kuuluvaksi 7-8 lajia.
Meromorfinen funktio
Meromorfinen funktio on kompleksimuuttujan funktio f\,, joka on analyyttinen lukuun ottamatta erillisiä erikoispisteitä, jotka ovat funktion napoja eli pisteitä, joissa se saa arvon ääretön ja joiden ympäristössä funktiolla on potenssisarjakehitelmä, jossa on vain äärellinen määrä negatiiviseksponenttisia termejä. Meromorfisella funktiolla on näin ollen erikoispisteensä z_0\, ympäristössä kehitelmä missä n\, on positiivinen kokonaisluku. Jokainen meromorfinen funktio voidaan esittää kahden holomorfisen funktion osamääränä. Tällöin nimittäjän nollakohdat ovat funktion navat.
Sam St. Laurent
Sam St. Laurent (s. 16. helmikuuta 1959 Arvida, Quebec, Kanada) on kanadalainen uransa päättänyt maalivahti, joka edusti NHL:ssa New Jersey Devilsiä ja Detroit Red Wingsiä.
Ura
St.Laurent pelasi junioriliiga QMJHL:n Chicoutimi Sagueneensin joukkueessa neljä kautta vuosina 1975–1979 ennen kuin solmi varaamattomana pelaajana NHL-sopimuksen Philadelphia Flyersiin kaudelle 1979–1980. Philadelphian organisaatiossa ei kuitenkaan auennut pelipaikkaa NHL:sta vaan hän pelasi AHL- ja IHL-sarjoissa. Syyskuussa 1984 New Jersey Devils hankki hänen oikeutensa myöhemmin määriteltävää korvausta vastaan. NHL-debyyttinsä St.Laurent teki vasta seuraavalla kaudella ja kirjautti heti ensimmäisessä NHL-ottelussaan nollapelin. New Jerseyssä NHL-otteluita kertyi kauden aikana vain neljä kappaletta ja seuraavan vuoden elokuussa Devils kauppasi hänet Detroit Red Wingsin organisaatioon vaihdossa Steve Richmondiin.
Kaudella 1986–1987 St. Laurent pelasi kuusi ottelua Detroitissa ja 25 ottelua AHL-farmiseura Adirondackissa. Keväällä 1989 St.Laurent voitti AHL:n Calder Cupin Adirondack Red Wingsin maalivahtina. Detroitin organisaatiossa St. Laurent pelasi neljän kauden aikana 30 NHL-ottelua, ennen kuin hänet myytiin rahalla New York Rangersiin. Rangersin organisaatiossa hän pelasi käytännössä vain yhden kauden. Kaudella 1990–1991 hänen tililleen kertyi 45 AHL-ottelua Binghampton Rangersin paidassa ja seuraavalla kaudella hän pelasi yhden erän AHL:ssa ja yhden ottelun Kanadan maajoukkueessa ennen kuin päätti uransa.
Tuomari Dee
thumb|right|250px|Di Renjie, jonka uskotaan olevan Tuomari Deen esikuva
Tuomari Dee (myös Tuomari Di) on hollantilaisen diplomaatin, sinologin ja kirjailijan Robert van Gulikin (1910-1967) luoma puoliksi kuvitteellinen hahmo joka perustuu kiinalaiseen Tang-dynastian aikaiseen Di Renjienä (Ti Jen-chieh) tunnettuun valtiomieheen ja etsivään. Tuomari Dee selvittää kirjoissa erilaisia rikoksia kuten raiskauksia, murhia sekä korruptiota ja petoksia. Suomessa van Gulikin teoksia on julkaissut WSOY SaPo-nimikkeen alla.
Historia
Tuomari Deen hahmon perusta uskotaan olevan Di Renjie, joka toimi piirikunnan tuomarina Tang-dynastian aikaisessa Kiinassa 600-luvulla. Piirikunnan tuomarilla oli käytössään alueen poliisivoimat ja sotilaat. Hollantilainen Robert van Gulik löysi vanhan kiinalaisen salapoliisikertomuksen Di Gong An, joka perinteiseen kiinalaiseen tapaan esitti tuomarin ratkomassa kolmea rikosta samaan aikaan. Tarina poikkesi kuitenkin perinteisistä tarinoista, sillä se sisälsi yliluonnollisia voimia kuten paholaisia ja henkiä.
Vathýlakkos
Vathýlakkos (myös transl. Vathílakkos) on Kreikan kaupunki, joka kuuluu hallinnollisesti Chalkidónan kuntaan, Thessalonikin alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Βαθυλάκκου, Dimotikí Koinótita Vathylákkou). Kaupungin väkiluku on 2 337 (vuonna 2011).
Tuomari Dee
Historia
Van Gulik käänsi kirjan englanniksi nimellä Celebrated Cases of Judge Dee vuonna 1949. Van Gulikin tarinoissa Tuomari Deellä on apuna perheen pitkäaikainen uskottu palvelija Hoong Liang, johon viitataan usein nimellä ”sihteeri Hoong”. Kiinalaisissa kultamurhissa Tuomari Dee törmää kahteen ”vihreiden metsien veljeen” eli maantierosvoihin Chiao Taihin ja Ma Joongiin. Kun he yrittävät ryöstää Tuomarin, vaikuttuvat he niin paljon hänen voimakkaasta ja pelottomasta persoonallisuudestaan, että jättävät rikollisen elämän ja liittyvät Tuomarin seurueeseen. Kiinalaisissa järvimurhissa Tuomarin joukkoon liittyy kokenut huijari ja uhkapeluri Tao Gan.
Vathýlakkos
Vathýlakkoksen pieni kaupunki sijaitsee linnuntietä noin 25 kilometriä luoteeseen Thessalonikista. Turkkilaisajalla asutuksen nimi oli Kadikjöј (Katí-kioï, Κατή-κιοϊ, tai Kadí-kioï, Καδή-κιοϊ).
Tuomari Dee
Tuomarin persoona
Tuomari Dee on van Gulikin kirjoissa tiukka, vaativa, erinomaisen päättelykykyinen sekä oikeudenmukainen ja elämänkatsomukseltaan virkamiehelle soveliaasti vakaa kungfutselainen. Hän on tarvittaessa valmis määräämään kiduttamaan epäiltyjä oikeudenistunnossa, jossa epäilty on syyllinen kunnes toisin todistetaan. Tuomari Dee antaa ajalleen ominaisesti vakavista rikoksista kovia tuomioita, myös kuolemantuomioita jotka pitää ensin vahvistaa pääkaupungissa. Tuomari tutkii mielellään rikosjuttuja jalkautumalla kaupungin kujille valeasuisena esim. kiertelevänä lääkärinä, entisenä poliisina, nyrkkeilynopettajana, kauppiaana tai muuten vain joutilaana herrasmiehenä. Kirjailija kuvaa Tang-dynastian oikeusjärjestelmää esim. kirjojen Kiinalaiset järvimurhat ja Kiinalaiset sokkelomurhat loppuluvussa.
Vathýlakkos
Aiemmin kaupunki kuului Ágios Athanásioksen kuntaan ja vuodesta 2011 lähtien Chalkidónan kunnan Ágios Athanásioksen kunnallisyksikköön.
Tuomari Dee
Tuomarin persoona
Tuomari Dee on ulkoisesti pitkä, atleettinen ja hänellä on pitkä tuuhea musta parta sekä tuuheat kulmakarvat ja läpitunkeva katse. Hän muistuttaa kiinalaisessa mytologiassa tunnettua Manalan tuomaria/Helvetin kuningasta, mikä saa jotkut rikolliset kauhun valtaan.
Tuomari Deen useassa kirjassa esiintyvä kollega on läheisen piirikunnan Chin-whan tuomari Lo Kwang-choong, joka on monessa suhteessa Deen vastakohta. Lolla on 17 lasta, kahdeksan vaimoa, lukuisia jalkavaimoja sekä rakastajattaria ja hän on herkkusuu, huilunsoittaja sekä innokas harrastajarunoilija.
Bibliografia
Listattuna ovat Robert van Gulikin kirjoittamat kirjat ilmestymisjärjestyksessä. Perässä on suomenkielinen julkaisuvuosi ja kääntäjä. Vuodesta 1972 lähtien pääasiallisena suomentajana on ollut Kristiina Rikman, jonka käännökset ovat esim. pukeutumiseen liittyvien termien osalta osuvimpia.
Spirit (Jewelin albumi)
Spirit on yhdysvaltalaisen laulaja-lauluntekijä Jewelin albumi vuodelta 1998. Albumin tunnetuin kappale on singlenä julkaistu Hands.
Kappaleet
Bonus CD: Live in Madrid 1999 (bonus-levy australialaisessa painoksessa)
Tuomari Dee
Bibliografia
Kaikki kirjat ovat WSOY:n julkaisemia.
Tuomari Deen elämä kirjoissa kronologisessa järjestyksessä
Kirjailijan antama selvitys, joka myös sisältää juonenkuvailuja. Teokset Runoilijat ja kuolema sekä Kaulanauha ja kalebassi eivät ole siinä mukana, sillä ne julkaistiin viimeisinä ja toinen vasta van Gulikin kuoleman jälkeen.
Filmografia
Vuonna 1969 Howard Baker tuotti kuusi TV-jaksoa perustuen tuomari Dee-tarinoihin. Sarja sai huonon vastaanoton ja kritiikkiä tuli mm. siitä että tuomari Deetä näytellyt Michael Goodliffe yritettiin maskeerata kiinalaiseksi.
1974 Gerald Isenberg teki televisioelokuvan kirjasta Kiinalaiset sokkelomurhat.
Lisäksi on tuotettu muutamia kiinalaisia elokuvia.
DTM-kausi 2015
DTM-kausi 2015 oli DTM-sarjan kuudestoista kausi. Sarja alkoi 2. toukokuuta 2015 Saksan Hockenheimringin radalla ja päättyi samalla radalla 18. lokakuuta 2015.
Sarjan mestaruuden voitti saksalainen Pascal Wehrlein. Toiseksi sijoittui brittiläinen Jamie Green ja kolmanneksi ruotsalainen Mattias Ekström.
Terpní
Terpní on Kreikan kaupunki, joka kuuluu hallinnollisesti Visaltían kuntaan, Sérresin alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Τερπνής, Dimotikí Koinótita Terpnís). Kaupungin väkiluku on 2 169 (vuonna 2011).
pienoiskuva|vasen|upright=0.96|Terpnín Kolmen hierarkin (Treis ierárches) kirkko. Terpnín pieni kaupunki sijaitsee Strymónas-joen eteläpuolella vajaa kaksi kilometriä luoteeseen Nigrítan kaupungista ja linnuntietä noin 20 kilometriä etelään alueyksikön keskuksesta Sérresin kaupungista.
Aiemmin kaupunki kuului Nigrítan kuntaan ja vuodesta 2011 lähtien Visaltían kunnan Nigrítan kunnallisyksikköön.
Milan Jovanović (jalkapalloilija, s. 1981)
Milan Jovanović (, s. 18. huhtikuuta 1981 Bajina Bašta, Jugoslavia) on serbialainen jalkapalloilija. Hän edustaa belgialaista Anderlechtia ja on pelipaikaltaan hyökkääjä.
Ura
Jovanović teki ensiesiintymisensä Vojvodinassa kaudella 1999–2000. Vuonna 2003 hän siirtyi ukrainalaiseen Šah’tar Donetskiin, jossa peliaika jäi kuitenkin hyvin vähälle. Ennen siirtymistään Standard Liègeen vuonna 2006, hän pelasi kaksi vuotta Lokomotiv Moskovassa.
Jovanović pelasi ensimmäisen maaottelunsa Serbian maajoukkueessa 2. kesäkuuta 2007 Suomea vastaan. Hän onnistui samaisessa ottelussa myös maalinteossa, kun Serbia voitti ottelun 2–0.
Hällinmäen kaivos
Hällinmäen kuparikaivos sijaitsi Virtasalmella Savossa ja se oli toiminnassa 1966–1984. Malmia louhittiin toiminta-aikana 4,18 miljoonaa tonnia. Malmi sisälsi keskimäärin 0,78 % kuparia. Kaivoksen malmimineraaleja olivat kuparikiisu ja magneettikiisu.
Hällinmäen kaivos toimi 1966–1972 avolouhoksena ja 1972–1983 malmia louhittiin maan alla. Kaivoksen rikastushiekka-alue on nykyisin peitetty maalla ja siellä kasvaa heinikkoa. Kaivoksen avolouhos on täyttynyt vedellä.
Entisen kaivosalueen osti sora-alan yrittäjä Pasi Häkkinen. Vuonna 1986 Häkkinen, Antti Puranen, Jari Kaplas, FHRA sekä Kiihdytysurheilun Ajajayhdistys perustivat Motopark Oy:n joka rakensi kaivoksen entiselle jätealueelle aluksi kiihdytysradan joka laajennettiin myöhemmin 3 515 metrin pituiseksi Motopark Raceway-moottoriradaksi. Radan lakkauttamista on vaadittu sen meluhaittojen vuoksi ja radan käyttöpäiviä on rajoitettu sille myönnetyssä ympäristöluvassa.
Lähteet
62.05694°N, 27.55203°W
Kalle Lehtomäki
Lehtomäki oli kansakoulun käytyään koristeleikkaajan ja puuveistäjän opissa tamperelaisessa Evert Inveniuksen huonekalutehtaassa 1920–1922 ja sen jälkeen hopeakaivertajan opissa Lingon kultasepänliikkeessä 1922–1925. Hän opiskeli sitten 1928–1931 Suomen Taideyhdistyksen piirustuskoulussa opettajinaan Uuno Alanko ja Werner Åström. Lehtomäki osallistui 1930-luvulta lähtien Suomen taiteilijain ja Tampereen taiteilijaseuran näyttelyihin. Hänellä oli myös omia yksityisnäyttelyitä. Lehtomäki toimi kuvaamataidon opettajana eri oppikouluissa 1960–1975.
Lehtomäen tuotantoon kuului muotokuvia, asetelmia sekä maisemakuvia muun muassa Suomen Lapista, Norjasta ja Tampereen seudulta. Öljymaalausten ohella Lehtomäki teki myös mosaiikkeja, lasimaalauksia, pastelli- ja vesiväritöitä, litografiaa ja puupiirroksia. Lehtomäen maalaukset olivat realistisia ja niissä oli vaikutteieta impressionismista, ekspressionismista ja kubismista.
Würenlingen
Würenlingen on kunta Pohjois-Sveitsissä, Aargaun kantonissa. Kunnassa on runsaat 4 000 asukasta.
Sijainti
Würenlingen sijaitsee Aarejoen varrella, Badenin pohjoispuolella, kymmenkunta kilometriä Saksan rajalta ja Reiniltä.
Liikenne
Valtatie H5 Koblenzista Aarauhun kulkee Würenlingenin kautta. Kunnan eteläosassa, Untersiggenthalin vastaisella rajalla sijaitsee Siggenthal-Würenlingenin rautatieasema, jonka kautta kulkee Baden–Koblenz-rata.
Muuta
Würenlingenissä sijaitsee Paul Scherrer Institut, fysiikan tutkimuslaitos.
Koivulammi (Parkano)
Koivulammi eli Koivulampi on Pirkanmaalla Parkanossa Laholuomassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Koivulammi on osa Laholuoman valuma-aluetta.